Do uplynutia lehoty na transpozíciu len 12 členských štátov oznámilo Komisii, že dokončilo transpozíciu smernice. Komisia preto začala konanie o nesplnení povinnosti v súvislosti s neoznámením vnútroštátnych transpozičných opatrení proti ostatným členským štátom: BE, BG, IE, EL, ES, IT, CY, LT, HU, MT, NL, PT, RO, SI a UK. Všetky tieto konania o nesplnení povinnosti boli uzavreté do 8. decembra 2016. Neskoré prijatie a oznámenie vnútroštátnych transpozičných opatrení viedlo k oneskoreniu analýzy Komisie a uverejnenia správ o transpozícii.

V článku 27 smernice sa od členských štátov vyžaduje, aby uviedli do účinnosti zákony, iné právne predpisy a správne opatrenia potrebné na dosiahnutie súladu so smernicou a oznámili ich Komisii do 18. decembra 2013.

Podľa článku 4 ods. 3 musia členské štáty ukladať sankcie za donútenie dieťaťa nátlakom alebo násilím na účasť na pornografických predstaveniach alebo za vyhrážanie sa dieťaťu na takéto účely. AT, BG, CY, DE, EL, ES, IE, IT, LT, MT, NL, SI, SK a UK (Gibraltár) zaviedli právne predpisy, ktorými sa transponuje toto ustanovenie smernice. Členské štáty používajú rozdielne znenie na vysvetlenie „nátlaku, násilia a vyhrážania“. Napríklad BG, DE, HR, HU, IT, PL a SI uvádzajú „násilie a vyhrážanie“, BG „násilie, hrozba vážnej ujmy“, EL „nátlak alebo násilie alebo vyhrážanie“ a ES „použitie násilia alebo zastrašovanie“.

Pokiaľ ide o spôsobenie účasti dieťaťa na pornografických predstaveniach alebo jeho získanie na účasť na nich (článok 4 ods. 2), AT, BG, CY, DE, EL, ES, IT, LT, MT, NL, RO, SK a UK (Gibraltár) uzákonili právne predpisy, ktoré transponujú toto ustanovenie smernice. Informácie od ostatných členských štátov neboli presvedčivé.

V súvislosti s donútením dieťaťa na sexuálne aktivity s treťou stranou nátlakom, násilím alebo hrozbami (článok 3 ods. 6) CY, DE, FR, LU, MT, NL a PT vo svojich právnych predpisoch výslovne uvádzajú spáchanie trestného činu s treťou osobou, zatiaľ čo AT, BG, CZ, ES, HU, IE, IT, LT, RO, SE a SI to zahŕňajú implicitne alebo prostredníctvom ustanovenia o znásilnení, sexuálnom útoku alebo sexuálnom zneužívaní prostredníctvom donucovania, násilia alebo hrozby.

Na druhej strane väčšina členských štátov prijala právne predpisy, ktoré trestajú zapojenie sa do sexuálnych aktivít s dieťaťom, pri ktorých sa používa donucovanie, násilie alebo hrozby, výškami sankcií požadovanými smernicou [článok 3 ods. 5 bod iii)]. Zatiaľ čo CY, DE, LU a MT uvádzajú „donucovanie, násilie a hrozbu“, iné členské štáty uvádzajú „násilie a hrozbu“ (CZ, EL, FI, FR, LT, LU, LV, NL, PT, SE a SK), „násilie a hrozbu“ (BE, BG, DE, HR, HU, IT, PL a SI), „násilie a zastrašovanie“ (ES), „proti vôli dieťaťa“ (EE), „donucovanie použitím násilia“ (AT) a inú terminológiu.

CY, CZ, DE, EE, FR, IE, IT, LT, LV, MT, PL, SI a SK zahŕňajú trestné činy, na základe ktorých sa trestá zapojenie sa do akýchkoľvek sexuálnych aktivít s dieťaťom, ktoré ešte nedosiahlo vek spôsobilosti dať súhlas na sexuálne aktivity, podobným spôsobom, ako je uvedené v článku 3 ods. 4. AT, BE, BG, ES, HR, LU RO, PT a SE rozlišujú medzi sexuálnymi aktivitami zahŕňajúcimi penetráciu a tými, ktoré nezahŕňajú penetráciu.

Pokiaľ ide o detskú prostitúciu, CY a SK zahrnuli do svojich právnych predpisov výslovnú definíciu, ktorá obsahuje všetky prvky článku 2 písm. d). Na druhej strane, v AT, BG, CZ, DE, EL, LT, LU, SE, SI a UK transpozícia vyplýva z judikatúry a iných zdrojov v spojení s trestnými činmi detskej prostitúcie (článok 4 ods. 5 až 7), zatiaľ čo v prípade BE, EE, ES, FI, FR, HR, IT, MT, NL, PL, PT a RO vyplýva výlučne z trestných činov detskej prostitúcie.

BE, CY, EE, EL, ES, HR, IE, IT, LV, PT, RO, SE, SK a UK (Gibraltár) používajú vo svojich právnych predpisoch termín „detská pornografia“. Všetky ostatné členské štáty používajú rôzne termíny, napríklad pornografické zobrazenia (AT), pornografický materiál (BG), pornografické dielo (CZ), pornografický obrázok alebo zobrazenie (FR) a iné termíny.

Vek spôsobilosti dať súhlas na sexuálne aktivity sa v členských štátoch líši: 14 rokov (AT, BG, DE, EE, HU a PT), 15 rokov (CZ, FR, HR, PL, SE, SI a SK), 16 rokov (BE, ES, LT, LU, LV, NL a UK), 17 rokov (CY a IE) a 18 rokov (MT). FI, IT a RO majú rôzny vek spôsobilosti dať súhlas na sexuálne aktivity v závislosti od povahy trestného činu. V EL je vek spôsobilosti dať súhlas na sexuálne aktivity odlišný pre mužské homosexuálne aktivity vykonávané so súhlasom (17 rokov) a heterosexuálne a ženské homosexuálne aktivity vykonávané so súhlasom (15 rokov).

V článku 5 ods. 7 a 8 sa uvádzajú dobrovoľné ustanovenia týkajúce sa uplatniteľnosti článku 5 na osobitné situácie. Všetky členské štáty okrem AT, DE, ES, SE a UK (článok 5 ods. 7) a AT a DE (článok 5 ods. 8) sa rozhodli neuplatňovať ich.

V článku 4 ods. 6 sa trestá nútenie dieťaťa na detskú prostitúciu nátlakom alebo násilím alebo vyhrážanie sa dieťaťu na takéto účely. AT, BG, CY, CZ, DE, EE, EL, ES, FR, HR, IT, LT, LU, MT, NL, PT, RO, SI, SK a UK (Škótsko) zaviedli právne predpisy, ktorými sa transponuje toto ustanovenie smernice. Informácie od ostatných členských štátov neboli presvedčivé.

Podľa článku 4 ods. 5 členské štáty trestajú navedenie alebo zlákanie dieťaťa na účasť na detskej prostitúcii alebo získanie prospechu z dieťaťa alebo jeho iné vykorisťovanie na takéto účely. BE, BG, CY, CZ, DE, EL, ES, FR, HR, IT, LT, LU, MT, NL, PT, RO, SE, SI, SK a UK zaviedli právne predpisy, ktorými sa transponuje toto ustanovenie smernice. Informácie od ostatných členských štátov neboli presvedčivé.

V článku 4 ods. 4 sa trestá vedomá účasť na pornografických predstaveniach zahŕňajúcich účasť detí. AT, BG, CY, DE, ES, FI, IE, IT, LT, MT, RO, SI, SK a UK (Gibraltár) zaviedli právne predpisy, ktorými sa transponuje toto ustanovenie smernice. Informácie od ostatných členských štátov neboli presvedčivé.

V článku 9 písm. f) sa stanovuje priťažujúca okolnosť, keď páchateľ zámerne alebo z nedbanlivosti ohrozil život dieťaťa. Väčšina členských štátov zaviedla právne predpisy, ktorými sa transponuje toto ustanovenie. V prípade BE, CZ, ES, FI, FR, IE, IT, LV, SK a UK neboli informácie presvedčivé.

V článku 9 písm. e) sa uvádza, že ak bol páchateľ už v minulosti odsúdený za trestný čin tej istej povahy, malo by sa to považovať za priťažujúcu okolnosť. AT, BE, CZ, HR, IT, LV, PT a SK stanovujú všeobecnú priťažujúcu okolnosť bez ohľadu na to, či je následný trestný čin podobnej povahy alebo nie. Na druhej strane, spáchanie trestného činu tej istej povahy sa vyžaduje v BG, CY, EE, ES, FI, HU, MT, a PL. Samostatné zohľadňovanie oboch možností (podobné trestné činy a nesúvisiace trestné činy) je stanovené vo FR a LT.

V článku 9 písm. c) sa uvádza, že ak trestný čin spáchalo viacero osôb spoločným konaním, malo by sa to považovať za priťažujúcu okolnosť. Zatiaľ čo CY, HR a IT výslovne uvádzajú „viacero osôb“ konajúcich spoločne, ostatné členské štáty používajú inú terminológiu. Napríklad BE uvádza „jedna alebo viacero osôb“, BG, EL, MT, NL a PT „dve alebo viacero osôb“, DE a SE „viac ako jedna osoba“.

Článok 9 písm. b) sa týka trestných činov, ktoré spáchal rodinný príslušník dieťaťa, osoba žijúca v spoločnej domácnosti s dieťaťom alebo osoba, ktorá zneužila svoje uznané postavenie dôvery alebo autority. Väčšina členských štátov zaviedla právne predpisy, ktorými sa transponuje toto ustanovenie. V prípade AT, BE, BG, DE, ES, IE, LT, LU, PL, RO, SI a UK (Anglicko/Wales, Škótsko a Gibraltár) neboli informácie presvedčivé.

V článku 8 sa stanovujú tri dobrovoľné ustanovenia súvisiace so sexuálnymi aktivitami vykonávanými so súhlasom. CY a UK (Anglicko/Wales) sa rozhodli uplatňovať všetky tri, zatiaľ čo BE, BG, CZ, EE, IE, LU, LV, MT, NL, PL, SK sa rozhodli neuplatňovať ani jednu.

V súvislosti s článkom 16 ods. 1 sa v právnych predpisoch HR, MT, PT, SI a UK (Anglicko/Wales, Severné Írsko a Gibraltár) ustanovuje všeobecná povinnosť oznamovať trestné činy. Právne predpisy väčšiny členských štátov však obsahujú osobitné ustanovenie o oznamovaní trestných činov na účely ochrany detí (AT, BG, CY, CZ, DE, EE, EL, ES, FI, HU, IT, LT, LV, NL, RO a SE). Okrem toho BG, CY, CZ, DE, EL, FI, HU, IT, LV, RO, SE, a SK stanovujú osobitnú povinnosť pre osoby vykonávajúce určité povolanie (napríklad učitelia, lekári, psychológovia, zdravotné sestry) týkajúcu sa oznamovania príslušným orgánom.

V článku 15 ods. 2 sa od členských štátov vyžaduje, aby umožnili stíhanie trestných činov ešte dostatočne dlhý čas po tom, ako obeť dosiahla plnoletosť. AT, BE, CY, EE, EL, ES, HR, HU, IE, LV, MT, PL, RO, SE, SI a UK zaviedli právne predpisy, ktorými sa transponuje toto ustanovenie. V BG, CZ, DE, FI, IT, LT, NL a SK premlčanie v prípade niektorých trestných činov začína plynúť od dátumu spáchania trestného činu. To znamená, že detské obete, najmä tie, ktoré boli zneužité vo veľmi mladom veku, nemusia mať po dosiahnutí plnoletosti dostatok času na to, aby dosiahli trestné stíhanie.

Podľa článku 15 ods. 1 členské štáty prijmú opatrenia potrebné na zabezpečenie toho, aby vyšetrovanie alebo stíhanie trestných činov uvedených v článkoch 3 až 7 nezáviselo od oznámenia alebo obvinenia obeťou trestného činu alebo jej zástupcom a aby v trestnom konaní bolo možné pokračovať aj vtedy, ak táto osoba svoju výpoveď odvolala. Zatiaľ čo sa vnútroštátne zákony CY, NL, PL a PT výslovne držia zásady článku 15 ods. 1, AT, BE, BG, CZ, DE, EE, EL, ES, FI, FR, HR, HU, IT, LT, LU, LV, MT, RO, SE, SI a SK transponovali toto ustanovenie prostredníctvom všeobecných trestnoprávnych pravidiel upravujúcich začatie vyšetrovaní alebo trestných stíhaní. V UK (Anglicko/Wales, Severné Írsko a Škótsko) môžu prokurátori začať trestné konanie alebo v ňom pokračovať, ak usúdia, že existujú dostatočné dôkazy na poskytnutie realistickej perspektívy odsúdenia a že trestné stíhanie je vo verejnom záujme. IE uplatňuje tú istú zásadu verejného záujmu.

Niektoré členské štáty (AT, BE, BG, EL, FI, HR, HU, IT, LU, PL a SI) transponovali článok 16 ods. 2 prostredníctvom všeobecného ustanovenia ukladajúceho povinnosť alebo podporujúceho oznamovať trestné činy a/alebo pomáhať osobám v núdzi. Ostatné členské štáty (BG, CY, CZ, EE, ES, FR, HR, LT, LV, NL, PT, RO, SE a SK) ho transponovali prostredníctvom konkrétnejšieho právneho ustanovenia ukladajúceho povinnosť oznamovať trestné činy páchané na deťoch. UK (Anglicko/Wales, Severné Írsko a Škótsko) používa nelegislatívne opatrenia.

Ľudia sú povzbudzovaní k tomu, aby oznamovali zneužívanie, najmä prostredníctvom liniek pomoci/horúcich liniek, akými sú napríklad Child Focus (telefónne číslo 116000) v BE alebo Child Line (116111) v LT.

2.1.15.Súdna právomoc a koordinácia trestného stíhania (článok 17)

V článku 17 sa ustanovujú pravidlá o určení súdnej právomoci členskými štátmi vo vzťahu k trestným činom uvedeným v smernici.

Článok 17 ods. 1 sa vzťahuje na súdnu právomoc, ak bol trestný čin spáchaný úplne alebo čiastočne na území členského štátu, alebo páchateľ je jeho štátnym príslušníkom. Väčšina členských štátov zaviedla právne predpisy, ktorými sa transponuje toto ustanovenie. V prípade CY, IE, LV, NL, SI, PT a UK (Gibraltár) neboli informácie presvedčivé.

Podľa článku 17 ods. 2 má členský štát možnosť rozšíriť právomoc na trestné činy spáchané mimo jeho územia. Napríklad, ak bol trestný čin spáchaný na jednom z jeho štátnych príslušníkov alebo osobe, ktorá má obvyklý pobyt na jeho území [článok 17 ods. 2 písm. a)], ak sa trestný čin spáchal v prospech právnickej osoby usadenej na jeho území [článok 17 ods. 2 písm. b)] alebo ak má páchateľ obvyklý pobyt na jeho území [článok 17 ods. 2 písm. c)]. Väčšina členských štátov sa rozhodla uplatňovať možnosti stanovené v článku 17 ods. 2 písm. a) (AT, BE, BG, CZ, EE, EL, ES, FI, FR, HR, HU, IT, MT, NL, PL, PT, RO, SI a SK) a v článku 17 ods. 2 písm. c) (AT, BE, ES, FI, FR, HR, IE, LT, LU, LV, MT, NL, PT, RO, SE a SK), zatiaľ čo menej z nich sa rozhodlo uplatňovať možnosti podľa článku 17 ods. 2 písm. b) (CY, CZ, ES, HR, IT, LV, MT, PL, PT, RO a SI).

V článku 17 ods. 3 sa od členských štátov vyžaduje, aby zabezpečili, aby sa ich súdna právomoc uplatňovala aj na situácie, v ktorých je trestný čin spáchaný pomocou informačných a komunikačných technológií, ku ktorým bol vykonaný prístup z ich územia, a to bez ohľadu na to, či sa tieto technológie nachádzajú, alebo nenachádzajú na ich území. Zatiaľ čo CY, EL, MT a PT majú osobitné ustanovenie, ktoré sa pridržiava znenia smernice a týka sa priamo trestných činov spáchaných prostredníctvom informačných a komunikačných technológií, AT, BE, BG, DE, EE, ES, FI, FR, HR, HU, IE, IT, LT, RO, SI, SK a UK používajú všeobecné ustanovenie ustanovujúce súdnu právomoc v súvislosti s trestnými činmi spáchanými na ich území.

V článku 17 ods. 4 sa zakazuje ustanovenie požiadavky obojstrannej trestnosti pre stíhanie trestných činov spáchaných mimo územia príslušného členského štátu, keď je páchateľ jeho štátnym príslušníkom. BG, CZ, HU, IT, LV, MT, SK a UK (Anglicko/Wales a Severné Írsko) nestanovujú požiadavku obojstrannej trestnosti pri určovaní svojej súdnej právomoci v súvislosti s trestným činom. Aj keď AT, BE, DE, EE, EL, ES, FI, FR, HR, LT, LU, NL a SE majú ustanovenie o obojstrannej trestnosti, stanovujú konkrétne výnimky pre všetky trestné činy uvedené v článku 17 ods. 4.

Podľa článku 17 ods. 5 členské štáty zabezpečia, aby ich súdna právomoc nepodliehala podmienke, že trestné stíhanie sa môže začať iba na základe oznámenia obete na mieste, kde bol trestný čin spáchaný, alebo na základe oznámenia štátu, na ktorého území bol trestný čin spáchaný. Väčšina členských štátov zaviedla právne predpisy, ktorými sa transponuje toto ustanovenie. V prípade LU a SI neboli poskytnuté informácie presvedčivé.

2.2.Pomoc obetiam a ich ochrana (články 18 až 20)

2.2.1.Všeobecné ustanovenia o opatreniach na pomoc, podporu a ochranu detských obetí (článok 18)

V článku 18 sa stanovujú všeobecné ustanovenia o opatreniach na pomoc, podporu a ochranu detských obetí:

Podľa článku 18 ods. 1 sa detským obetiam poskytne pomoc, podpora a ochrana, pričom sa zohľadňuje najlepší záujem dieťaťa. Väčšina členských štátov zaviedla právne predpisy, ktorými sa transponuje toto ustanovenie. Informácie, ktoré poskytli BE, DE, LV a SI, neboli presvedčivé.

Podľa článku 18 ods. 2 sú členské štáty povinné prijať potrebné opatrenia, ktorými sa zabezpečí, aby sa dieťaťu poskytla pomoc a podpora hneď, ako príslušné orgány získajú odôvodnenú indíciu, že dieťa mohlo byť obeťou. Približne polovica členských štátov zaviedla opatrenia, ktorými sa transponuje toto ustanovenie. V prípade AT, BE, BG, DE, EL, ES, FR, IT, LU, NL, PL, SI a UK (Anglicko/Wales, Severné Írsko a Škótsko) neboli informácie presvedčivé.

V článku 18 ods. 3 sa od členských štátov vyžaduje, aby zabezpečili, aby v situáciách, keď je vek osoby neistý a existujú dôvody domnievať sa, že táto osoba je dieťaťom, sa takáto osoba pokladala za dieťa a aby jej bola bezodkladne poskytnutá pomoc, podpora a ochrana. Zatiaľ čo znenie právnych predpisov BG, CY, EL a LT, ktorými sa transponuje toto ustanovenie, je veľmi podobné zneniu smernice, právne predpisy v EE, ES, HR, LV, MT, PT, RO a UK (Anglicko/Wales a Gibraltár) obsahujú všeobecnú domnienku neplnoletosti v prospech obete, až kým sa nedokáže opak. V prípade AT, BE, CZ, DE, FI, FR, HU, IE, IT, LU, PL, SE, SI, SK a UK (Škótsko) neboli informácie presvedčivé.

2.2.2.Pomoc a podpora obetiam (článok 19)

V článku 19 sa ustanovujú všeobecné ustanovenia o opatreniach na pomoc, podporu a ochranu detských obetí a ich rodín.

Podľa článku 19 ods. 1 členské štáty zabezpečia, aby sa pomoc a podpora obetiam poskytovala pred trestným konaním, počas neho a primerane dlhý čas aj po jeho skončení, najmä aby sa zabezpečila ochrana detí, ktoré informujú o prípadoch zneužívania v prostredí rodiny. Väčšina členských štátov zaviedla právne predpisy, ktorými sa transponuje toto ustanovenie. Informácie, ktoré poskytli DE, HU, IE, IT, LV, PL, RO, SI a SK, neboli presvedčivé.

V článku 19 ods. 2 sa vyžaduje, aby členské štáty zabezpečili, aby pomoc a podpora detským obetiam nebola podmienená ich ochotou spolupracovať na vyšetrovaní trestného činu, trestnom stíhaní alebo súdnom konaní. Zatiaľ čo v právnych predpisoch CY, EL, MT a UK (Anglicko/Wales a Gibraltár) sa používa znenie, ktoré je veľmi podobné tomu v smernici, väčšina členských štátov [AT, BE, BG, CZ, EE, ES, FI, FR, HR, HU, IE, IT, LT, LU, LV, NL, PL, PT, RO, SE, SK a UK (Severné Írsko a Škótsko)] použila rôzne ustanovenia o pomoci a podpore. Informácie, ktoré poskytli DE a SI, neboli presvedčivé.

Podľa článku 19 ods. 3 členské štáty zabezpečia, aby sa podpora a pomoc detským obetiam poskytovali na základe individuálneho posúdenia osobitných okolností každej jednotlivej obete pri riadnom zohľadnení jej názorov, potrieb a obáv. Väčšina členských štátov zaviedla opatrenia, ktorými sa transponuje toto ustanovenie. Informácie, ktoré poskytli DE, EL, IT, LT, LU, LV, NL, PL, SI a UK (Škótsko), neboli presvedčivé.